Publication: Magyar Közlöny
Issue: MK-2011-135 (Year: 2011, Number: 135)
Era: contemporary
Section: A Büntetõ Törvénykönyvrõl szóló 1978. évi IV. törvény hatálybalépésérõl és végrehajtásáról szóló 1979. évi
Paragraph Index: 117

(3) A Bv. tvr. 33. §-a az alábbi (4a)–(4c) bekezdéssel egészül ki: „(4a) Az elítélt különleges biztonságú zárkába helyezését a büntetés-végrehajtási intézet legfeljebb hat hónapra rendelheti el, amelyet egy alkalommal, három hónappal meghosszabbíthat. A büntetés-végrehajtási intézet döntésérõl indokolt határozatot hoz. Ezt meghaladó idõre a különleges biztonságú zárkába helyezés – alkalmanként – legfeljebb hat hónappal való meghosszabbításáról, valamint az elítéltnek legfeljebb hat hónapra különleges biztonságú körletre helyezésérõl, vagy annak – alkalmanként – legfeljebb hat hónappal való meghosszabbításáról a büntetés-végrehajtás országos parancsnoka indokolt határozattal dönt. A büntetés-végrehajtási intézet és a büntetés-végrehajtás országos parancsnokának határozata ellen az elítélt a határozat közlésétõl számított három napon belül a büntetés-végrehajtási bíróhoz fellebbezéssel élhet. A fellebbezésnek a végrehajtásra nincs halasztó hatálya. (4b) A motozást, illetve a ruházat átvizsgálását az elítélttel azonos nemû személy – ide nem értve a motozásnál közremûködõ orvost – végezheti, és az nem történhet szeméremsértõ módon. A test üregeinek átvizsgálását csak orvos végezheti. (4c) Mozgáskorlátozó eszközként – testi sérüléssel nem járó módon – rögzítõ övvel vagy anélkül bilincs, vezetõ bilincs vagy a végtag rögzítésére alkalmas más eszköz az intézkedésre okot adó körülmény megszûnésig, de folyamatosan legfeljebb tizenkét óra tartamban alkalmazható, ha az elítélt egészségi állapota ezt megengedi.”

Source: https://magyarkozlony.hu/hivatalos-lapok/78bedc51fc4d941758335315fa4cc1a25bcd7b46/dokumentumok/06a71fa477ae09046f93f0f0e26ef97d4bba2d87/letoltes